Príloha č. 2 súťažných podkladov

|  |
| --- |
| **návrh kúpnej zmluvy** |

**KÚPNA ZMLUVA**

**č.: OVO2-2019/000XXX-XX**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „**Zmluva**“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov: Slovenská republika v zastúpení Ministerstva vnútra Slovenskej republiky |  |
| Sídlo: Pribinova 2, 812 72 Bratislava, Slovenská republika | | |  |
| V zastúpení: Ing. Ondrej Varačka, generálny tajomník služobného úradu Ministerstva vnútra SR  na základe plnej moci č. p.: KM-OPS4-2018/001604-117 zo dňa 30.04.2018 | | |  |
| IČO: 00151866 |  |
| Bankové spojenie: Štátna pokladnica |  |
| Číslo účtu: 7000180023/8180 |  |
| IBAN: SK7881800000007000180023 |  |
|  |  |
| (ďalej len „**Kupujúci**“) |  |

a

|  |  |
| --- | --- |
| **Predávajúci:** |  |
| Názov: |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| Číslo účtu: |  |
| SWIFT : |  |
| IBAN: |  |
| E-mail: |  |
| Tel.: |  |
| Fax: |  |
| Internetová adresa (URL): |  |
| Zapísaný v: |  |
| (ďalej len „**Predávajúci**“) |  |

(kupujúci a predávajúci spolu ďalej len „**Zmluvné strany**“)

Článok II.

Úvodné ustanovenie

Zmluvné strany uzatvárajú túto zmluvu v súlade s výsledkom verejnej súťaže na predmet zákazky "Ochranný odev pre hasičov zásahový typ: ŤAŽKÝ“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ..../2019 dňa ......2019 pod značkou .............-MST (ďalej len „verejné obstarávanie“).

Článok III.

Predmet Zmluvy

Predmetom tejto Zmluvy je záväzok Predávajúceho dodať štyritisíc (4000) kusov ochranných odevov pre hasičov zásahového typu ťažký (ďalej len „Tovar“) v súlade s prílohou č.1 tejto Zmluvy a záväzok Kupujúceho Tovar prevziať a zaplatiť za neho Predávajúcemu kúpnu cenu podľa článku V. tejto Zmluvy. Tovar je presne špecifikovaný v opise predmetu zákazky použitom v súťažných podkladoch vo verejnom obstarávaní (ďalej len „OPZ“) a v Ponuke Predávajúceho, predloženej v rámci verejného obstarávania (ďalej len „Ponuka). OPZ a Ponuka tvoria prílohu č. 1 tejto Zmluvy. Súčasťou dodávky Tovaru je najmä jeho doprava do miesta dodania, overenie jeho množstva a kvality.

Článok IV.

Dodacie podmienky

* 1. Predávajúci sa zaväzuje dodať Tovar v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto Zmluvy. Predávajúci sa zaväzuje súčasne s odovzdaním Tovaru odovzdať Kupujúcemu aj všetky doklady, ktoré sa na dodaný Tovar vzťahujú.
  2. Predávajúci sa zaväzuje dodať Tovar Kupujúcemu v lehotách podľa harmonogramu dodávok špecifikovaného v OPZ.
  3. Miestom dodania Tovaru je Záchranná brigáda Hasičského a záchranného zboru v Žiline, Bánovská cesta 8111, 010 01 Žilina.
  4. Predávajúci sa zaväzuje dodať Tovar v množstve a v kvalite špecifikovanej v OPZ a v bezchybnom stave.
  5. Za účelom podrobného overenia kvality dodávaného Tovaru z dodaného Tovaru môže Kupujúci vybrať pri preberaní dodávky náhodným výberom kusy Tovaru z preberanej dodávky Tovaru. Výber sa uskutoční za prítomnosti zástupcu Predávajúceho. Overenie kvality sa realizuje s ohľadom na požiadavky podľa OPZ, Ponuky, tejto Zmluvy resp. či dodaný Tovar zodpovedá Vzorkám, ktoré Predávajúci predložil v rámci ponuky.
  6. Ak viac ako 5 % kusov Tovarov vybraných na podrobné overenie kvality dodávaného Tovaru podľa bodu 4.5. tohto článku Zmluvy vykazuje vady, je Kupujúci oprávnený neprevziať celú dodávku Tovaru a túto na náklady Predávajúceho vrátiť Predávajúcemu.
  7. Ak je dodaný Tovar odlišný od Vzorky je Kupujúci oprávnený neprevziať celú dodávku Tovaru a túto na náklady Predávajúceho vrátiť Predávajúcemu.
  8. Tovar musí byť dodaný v súlade s OPZ riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného Tovaru a podpisom dodacieho listu splnomocneným zástupcom Predávajúceho a Kupujúceho. V dodacom liste bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Zmluvy, resp. či dodaný Tovar zodpovedá Vzorkám. V dodacom liste Kupujúci vyznačí uspokojivé dodanie Tovaru. V prípade vád, tieto sa vyznačia v dodacom liste a tento môže byť podkladom pre fakturácie až po odstránení vád dodávky Tovaru.
  9. Dodanie Tovaru bude dokladované podpisom zodpovednej osoby Kupujúceho na príslušnom dodacom liste.
  10. Deň dodania Tovaru písomne alebo elektronicky oznámi Predávajúci Kupujúcemu najneskôr tri (3) pracovné dni vopred.
  11. Po prevzatí Tovaru Predávajúci vyhotoví dodací list. Kupujúci po prevzatí Tovaru dodací list písomne potvrdí. Kupujúci môže po prevzatí Tovaru riadne Tovar užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba Tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný Tovar a nezaplatiť cenu za neprebraný Tovar.
  12. Vlastnícke právo k dodanému Tovaru prechádza na Kupujúceho dňom jeho dodania a prevzatia Kupujúcim na základe dodacieho listu vyhotoveného Predávajúcim a zaplatením kúpnej ceny.
  13. Nebezpečenstvo škody na Tovare prechádza na Kupujúceho dňom jeho prevzatia Kupujúcim na základe dodacieho listu vyhotoveného Predávajúcim a zaplatením kúpnej ceny.

Článok V.

Kúpna cena a platobné podmienky

* 1. Kúpna cena je stanovená dohodou Zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Cena  je uvedená v prílohe č. 2 tejto Zmluvy.
  2. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, poistenie do času prechodu nebezpečenstva škody na Tovare na Kupujúceho, náklady na obalovú techniku a balenie, ako aj všetky ďalšie Súvisiace služby) a primeraný zisk Predávajúceho.
  3. Kupujúci sa zaväzuje za dodaný Tovar zaplatiť Predávajúcemu po ukončení a prebratí dodávky v rámci danej fázy harmonogramu dodávok. Kúpnu cenu podľa písomnej Objednávky zaplatí Kupujúci na základe faktúry vystavenej Predávajúcim po dodaní Tovaru a podpísaní preberacieho protokolu alebo dodacieho listu s vyznačením riadneho dodania Tovaru. Kupujúci neposkytne Predávajúcemu žiaden preddavok na zrealizovanie predmetu plnenia písomnej Objednávky.
  4. Zálohové platby ani platba vopred sa neumožňujú. Úhrada ceny sa uskutoční po prevzatí Tovaru Kupujúcim, formou prevodu na bankový účet Predávajúceho uvedeného v záhlaví tejto Zmluvy.Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry Kupujúcemu. Faktúra sa považuje za uhradenú dňom odpísania finančných prostriedkov z účtu Kupujúceho.
  5. Neoddeliteľnou súčasťou faktúry bude dodací list potvrdený Kupujúcim.
  6. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto

prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VI.

Záručná doba a zodpovednosť za vady

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru 3 roky (ďalej len „Záručná doba“) od prevzatia Tovaru Kupujúcim, t.j. odo dňa uvedeného na dodacom liste.
  3. Podľa bodu 6.2. tohto článku Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ, Ponuke a že Tovar bude spôsobilý na použitie za účelom na aký sa Tovar obvykle používa.
  4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“).
  5. Uplatnenie záruky musí obsahovať:
     1. Číslo Kúpnej Zmluvy,
     2. Popis vady akosti Tovaru alebo spôsob ako sa vada akosti Tovaru prejavuje,
     3. Počet vadných kusov Tovaru.
  6. Predávajúci je povinný písomne sa k Uplatneniu záruky vyjadriť do 10 dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „Oprávnená reklamácia“).
  7. V Uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:

6.7.1. vrátenie zaplatenej kúpnej ceny za Tovar vykazujúci vady akosti,

6.7.2. zľavu z kúpnej ceny za Tovar vykazujúci vady akosti,

6.7.3. výmenu Tovaru vykazujúcich vady akosti za bezchybný Tovar,

6.7.4. opravu Tovaru vykazujúceho vady akosti,

6.7.5. náhradu spôsobenej škody.

* 1. V prípade nárokov z Oprávnenej reklamácie podľa bodov 6.7.1 a/alebo 6.7.2 tohto článku Zmluvy je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou 30 kalendárnych dní odo dňa jeho doručenia Kupujúcemu.
  2. V prípade nárokov z Oprávnenej reklamácie podľa bodov 6.7.3 a/alebo 6.7.4 tohto článku Zmluvy je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru do 30 dní odo dňa doručenia Uplatnenia záruky. V tomto prípade zabezpečí Predávajúci odobratie Tovaru vykazujúceho vady akosti z miesta dodania a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.
  3. Predávajúci sa zaväzuje bezplatne odstrániť oprávnené reklamácie vád dodaného Tovaru. Predávajúci nezodpovedá za vady, ktoré vznikli poškodením Tovaru hrubou nedbanlivosťou Kupujúceho, jeho konaním v rozpore s inštrukciami ohľadne používania Tovaru, neodbornou údržbou, používaním v rozpore s návodom na použitie, alebo neobvyklým spôsobom užívania Tovaru.

Článok VII.

Ostatné dojednania

* 1. Predávajúci prehlasuje, že Tovar nie je zaťažený právami tretích osôb.
  2. K vzorom Tovaru (strihom a ďalším úpravám), ako predmetu ochrany duševného vlastníctva, vykonáva práva výhradne Slovenská republika, Ministerstvo vnútra Slovenskej republiky. Predávajúci je povinný tieto predmety ochrany použiť výlučne na plnenie tejto Zmluvy. Predávajúci neposkytne tretej osobe Tovar, ktorý by sa zhodoval alebo bol zameniteľný s predmetom tejto Zmluvy. Predávajúci neposkytne tretej strane dokumentáciu používanú na výrobu Tovaru a zabezpečí jej primeranú ochranu. Predávajúci zabezpečí ochranu hotového Tovaru tak, aby nedošlo k jeho krádeži alebo k zneužitiu.
  3. Nedodržanie povinností podľa bodu 7.2 tohto článku je podstatným porušením podmienok Zmluvy a je dôvodom k odstúpeniu od Zmluvy.
  4. Kupujúci si vyhradzuje právo počas platnosti Zmluvy preverovať kvalitu dodaného Tovaru na základe náhodne vybraných vzoriek.. V prípade, že z takto vykonanej skúšky budú výsledky doložené v skúšobnom protokole rozdielne od OPZ, Ponuky a/alebo Normy má Kupujúci nárok na úhradu nákladov skúšok a právo postupovať podľa ustanovení čl. VI bodu 6.7. a nasl. tejto Zmluvy.
  5. Predávajúci predloží do 5 dní od podpisu tejto Zmluvy záväzný a neodvolateľný prísľub subdodávateľa základného materiálu (originál alebo overenú kópiu), že garantuje počas trvania platnosti Zmluvy dodávku identického základného materiálu ako bol definovaný v Ponuke.
  6. V súlade s OPZ a Ponukou sa Predávajúci zaväzuje v prípade požiadavky Kupujúceho dodať Tovar vyhotovený mierenkovým spôsobom, t.j. na základe konkrétnych nameraných telesných rozmerov osoby, ktorá bude Tovar používať. Dodanie zásahového odevu mierenkovým spôsobom musí byť bez rozdielu ceny.
  7. Predávajúci je povinný dodať Tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 Zmluvy,
  8. Kupujúci je povinný:
  9. prebrať bezchybný Tovar v deň dodania Tovaru, ktorý mu Predávajúci oznámi podľa článku IV.  bod 4.8 tejto Zmluvy,
  10. riadne a včas zaplatiť kúpnu cenu dohodnutú v článku V. tejto Zmluvy.
  11. V súvislosti s dôvernými informáciami sprístupnenými druhej zmluvnej strane v súvislosti s plnením podľa tejto Zmluvy je každá Zmluvná strana povinná počas trvania tejto Zmluvy a po dobu dvoch (2) rokov po skončení platnosti tejto Zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím osobám bez predchádzajúceho písomného súhlasu druhej zmluvnej strany a ani ich využívať iným spôsobom, ako na naplnenie účelu tejto Zmluvy. Uvedené sa netýka informácií, ktoré sú verejne prístupné v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  12. V prílohe č. 3 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  13. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Zmluvy, a to bezodkladne po tom, ako sa o tejto skutočnosti dozvie.
  14. V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 7.10 tohto článku a predmety subdodávok pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene.
  15. Predávajúci vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane Predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
  16. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
  17. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto Zmluvy.
  18. Predávajúci zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe Zmluvy o subdodávke.

Článok VIII.

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy dohodli Zmluvné strany nasledovné sankcie:

1. za omeškanie Predávajúceho s dodaním Tovaru podľa čl. IV. bod 4.2 tejto Zmluvy  je Kupujúci oprávnený uplatniť si voči Predávajúcemu zmluvnú pokutu vo výške 0,05 % z ceny danej fázy harmonogramu dodávok a každý aj začatý deň omeškania,
2. za omeškanie Predávajúceho s odstránením vady Tovaru podľa čl. VI. tejto Zmluvy je Kupujúci oprávnený uplatniť si voči Predávajúcemu zmluvnú pokutu vo výške 0,05% z ceny vadného Tovaru za každý aj začatý deň omeškania.
3. za omeškanie Kupujúceho so zaplatením splatnej faktúry je Predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania,
4. V prípade, že Predávajúci nedodrží svoje povinnosti podľa čl. VII bodu 7.2. tejto Zmluvy má Kupujúci právo požadovať za každý jednotlivý prípad porušenia zmluvnú pokutu vo výške 0,05 % z celkovej ceny za Tovar. Zaplatením zmluvnej pokuty nie je dotknutý nárok Kupujúceho na náhradu škody.
5. V prípade, že pri vykonaní skúšok Tovaru podľa čl. VII. bodu 7.4 tejto Zmluvy sa zistí nesúlad medzi skúšaným Tovarom a OPZ, Ponukou a/alebo Normou má Kupujúci právo požadovať za každý nevyhovujúci (neprevzatý) kus zmluvnú pokutu vo výške 5 % z jednotkovej ceny tovaru. Zaplatením zmluvnej pokuty nie je dotknutý nárok Kupujúceho na náhradu škody.
   1. Zaplatením zmluvnej pokuty Predávajúcim nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia sankčnej faktúry do sídla Predávajúceho. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania Tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy.

**Článok IX.**

**Skončenie Zmluvy**

* 1. Zmluvné strany sa dohodli, že túto zmluvu je možné skončiť:
  2. písomnou dohodou Zmluvných strán, a to dňom uvedeným v takejto dohode; v dohode o skončení Zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
  3. písomným odstúpením od Zmluvy v prípade podstatného porušenia Zmluvy.
  4. Odstúpenie od Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v záhlaví tejto Zmluvy.
  5. Za podstatné porušenie Zmluvy sa považuje:

1. omeškanie predávajúceho s dodaním Tovaru oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak kúpna cena bude fakturovaná v rozpore s podmienkami dohodnutými v tejto zmluve,
3. Predávajúci dodá Kupujúcemu Tovar takých parametrov, ktoré sú v rozpore s touto zmluvou,
4. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
5. Predávajúci poruší jeho povinnosti podľa bodov 7.9. až 7.15. tejto Zmluvy.
   1. Kupujúci je oprávnený odstúpiť od tejto Zmluvy aj v prípade, ak:
6. proti Predávajúcemu začalo konkurzné konanie alebo reštrukturalizácia,
7. Predávajúci vstúpil do likvidácie,
8. Predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni,
9. Predávajúci nebol v čase uzatvorenia tejto Zmluvy alebo počas doby trvania jej platnosti a účinnosti zapísaný v registri partnerov verejného sektora podľa zákona č. 315/2016 Z. z.
   1. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

Článok X.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto zmluvou druhej Zmluvnej strane (každá z nich ďalej ako „**Oznámenie**“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Zmluvy.
  2. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Zmluvy:

Kupujúci:

xxxxxxxxxxxx

xxxxxxxxxxxx

xxxxxxxxxxxxxxxx

k rukám: xxxxxxxxxxxxxxxxxx

email: xxxxxxxxxxxxxxxxxxxxx

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Zmluvy:

Predávajúci:

xxxxxxxxxxxx

xxxxxxxxxxxx

xxxxxxxxxxxxxxxx

k rukám: xxxxxxxxxxxxxxxxxx

email: xxxxxxxxxxxxxxxxxxxxx

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi Zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu Zmluvné strany o tejto skutočnosti vyhotovia písomný dodatok k tejto zmluve.
  3. Táto Zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto Zmluvy.
  4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  7. Táto Zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie Zmluvy v Centrálnom registri zmlúv zabezpečí kupujúci.
  8. Táto Zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
  9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky, vlastný návrh plnenia predmetu zákazky

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V Bratislave dňa ..................... V ......................... dňa: .....................

Za Kupujúceho: Za Predávajúceho:

....................................................... .......................................................

Príloha č. 3 - Informácie o subdodávateľoch

**„VZOR“**

**Informácie o subdodávateľoch na predmet zákazky „Nákup zásahových rukavíc pre HaZZ“**

obchodné meno: ................................................................................................................

sídlo: ................................................................................................................

v zastúpení (meno, priezvisko, titul, funkcia):...........................................................................................

IČO: ................................................................................................................

(ďalej len „**Zhotoviteľ**“)

Zhotoviteľ v súlade s ustanovením § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov predkladá Objednávateľovi zoznam všetkých známych subdodávateľov v čase uzatvorenia rámcovej dohody v rozsahu obchodné meno, IČO, sídlo podnikania a údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, nasledovne:

SUBDODÁVATEĽ:

Obchodné meno subdodávateľa:

IČO:

Sídlo podnikania:

Osoba oprávnená konať za subdodávateľa:

Titul, meno, priezvisko:

Adresa pobytu:

Dátum narodenia:

SUBDODÁVATEĽ :

.

..

atď.

V...........................dňa:................

Za Zhotoviteľa:

*Podpis*

.....................................................

Titul, Meno, Priezvisko

Štatutárny orgán Zhotoviteľa